Frans páfi tilkynnti í dag að hann muni lýsa kjarnavopnum og notkun þeirra sem „ ósiðlegri “ í nýrri handbók kaþólsku kirkjunnar . Tilkynnti páfi þetta eftir að hafa heimsótt japönsku borgirnar Hiroshima og Nagasaki , sem urðu fyrir mannskæðum kjarnavopnaárásum í heimstyrjöldinni síðari . Frans páfi tilkynnti í dag að hann muni lýsa kjarnavopnum og notkun þeirra sem „ ósiðlegri “ í nýrri handbók kaþólsku kirkjunnar . Tilkynnti páfi þetta eftir að hafa heimsótt japönsku borgirnar Hiroshima og Nagasaki , sem urðu fyrir mannskæðum kjarnavopnaárásum í heimstyrjöldinni síðari . Alls kostuðu sprengjurnar sem bandaríski herinn varpaði á borgirnar 224.000 manns lífið , en Hiroshima og Nagasagi eru einu þéttbýlissvæðin sem kjarnavopnum hefur verið beint gegn . „ Ég hef sagt að notkun kjarnavopna er ósiðleg , “ sagði páfi við fréttamenn í flugvélinni á leiðinn aftur til Rómar . „ Þetta verður að fara í trúfræðslukver kaþólsku kirkjunnar . „ Það er ekki bara notkunin heldur líka eignin , “ bætti páfi við og kvað „ brjálsemi ríkisstjórna geta eyðilagt mannkynið . “ Þá gagnrýndi páfi alþjóðastofnanir á borð við Öryggisráð Sameinuðu þjóðanna fyrir að grípa ekki fastar í taumana til að fækka vopnum og forða stríðum . Þá kenndi hann einnig um „ hræsni þeirra sem framleiða vopnin “ og vísaði þar til kristinna ríkja í Evrópu . „ Þau tala um frið og lifa fyrir vopnin . Slíkt er kallað hræsni , “ sagði páfi . „ Þjóð verður að hafa hugrekki til að segjast ekki geta talað um frið af því að hún hagnist mikið á vopnaframleiðslu . “